pythainlp/thai-wiki-dataset-v3 huggingface dataset:
หนองชะแง้ว

หนองชะแง้ว ปัจจุบันเรียกว่า บ้านชากแง้ว อำเภอบางละมุง จังหวัดชลบุรี ดังที่ปรากฏในนิราศเมืองแกลง เมื่อปี พ.ศ. 2350 พระสุนทรโวหาร หรือ สุนทรภู่ รัตนกวีของไทย ได้เดินทางจากกรุงเทพมหานคร เพื่อไปเยี่ยมบิดาที่เมืองแกลง จังหวัดระยอง ได้เขียนไว้ในนิราศเมืองแกลง ความว่า
"ถึงปากช่องหนองชะแง้วเข้าแผ้วถาง    แม้นค่ำค้างอรัญวาได้อาศัย
เป็นที่ลุ่มขุมขังคงคาลัย                 วังเวงใจรีบเดินไม่เมินเลย
หนทางรื่นพื้นทรายละเอียดอ่อน        ในดง
ดอนดอกพะยอมหอมระเหย
หายละหวยด้วยพระพายมาชายเชย     ชะแง้เงยแหงนทัศนา"
เป็นเรื่องราว เมื่อเข้าถึงเขตชลบุรีแล้วไปตามลำดับจากเหนือไปใต้ คือ บางปลาสร้อย หนองมน บ้านไร่ บางพระ บางละมุง นาเกลือ พัทยา นาจอมเทียน ห้วยขวาง หนองชะแง้ว (ปัจจุบันเรียกบ้านชากแง้ว อยู่ในเขตอำเภอบางละมุง ซึ่งเป็นทางที่จะไปอำเภอแกลง จังหวัดระยองได้)  บางไผ่ พุสาคร ชะวากชากลูกหว้า ห้วยโป่ง ห้วยพร้าว บ้านทับม้า ถึงระยอง ต่อจากนี้สุนทรภู่คลำหาทางไปเอง เพราะนายแสงคนนำทางหลบหนีไป แต่ในที่สุดสุนทรภู่ก็เดินทางไปจนถึงบ้านแกลง บ้านพงอ้อ บ้านกร่ำ จึงได้พบบิดาและญาติทางบิดา
อำเภอบางละมุง
พาวเวอร์เรนเจอร์ มิสติกฟอร์ซ

พาวเวอร์เรนเจอร์ มิสติกฟอร์ซ (Power Rangers Mystic Force) 20 กุมภาพันธ์ถึงวันที่ 13 พฤศจิกายน ค.ศ. 2006 ได้ซื้อลิขสิทธิ์มาจาก มาจิเรนเจอร์
== เนื้อเรื่อง ==
== ตัวละคร ==
Red Mystic Ranger / Nick Russell
ชายหนุ่มผู้รักการเดินทางด้วยมอเตอร์ไซต์ ไม่เชื่อเรื่องเวทมนตร์แต่หลังจากที่ได้พบกับมิตรภาพและความเชื่อมั่นทำให้สามารถใช้เวทมนตร์ได้
Yellow Mystic Ranger / Charlie "Chip" Thorn
ชายหนุ่มนิสัยรอบคอบ มีความรู้สึก
Blue Mystic Ranger / Madison Rocca
เป็นคนที่ติดใจ Nick มากเป็นพิเศษ เป็นน้องสาวของ Vida
Pink Mystic Ranger / Vida Rocca
หญิงสาวที่มีอาชีพในวงการดีเจ เป็นพี่สาวของ Madison
Green Mystic Ranger / Xander Bly
ชายหนุ่มผู้มีนิสัยสบายๆ เป็นเพื่อนสนิทของ Chip
White Mystic Ranger / Udonna
แม่ของNick เป็นจอมเวทย์ผู้รวบรวม Mystic Forceขึ้นมา
Solaris Knight / Daggeron
ชายหนุ่มร่างยักษ์นิสัยใจดี
Wolf Warrior/ Leanbow
พ่อของNick ที่พลัดพรากไปตั้งแต่ที่ยังเล็ก
=== ตัวละครอื่นๆ ===
Jenji
ยักษ์ในตะเกียงที่มีรูปร่างเป็นแมว
The Getekeeper /Clare
หญิงสาวที่เป็นผู้ช่วยของ Udonna และเปล่าเรนเจอร์
Fire Heart
มังกรไฟ ซึ่งสามารถแปลงกายเป็น Battlizer กับ Nick
Toby
Leelee
Phineas
=== เหล่าทวยเทพ และพันธมิตร ===
Mystic Mother / Rita Repulsa
Rita Repulsa ที่กลับใจเป็นฝ่ายธรรมะ คอยช่วยเหลือ PRMF ด้วยการส่งมนต์บทคาถาไปยังเหล่าเรนเจอร์
Snow Prince
Mystic Wizards
Itassis
Matoombo
== อาวุธ อุปกรณ์ และ พาหนะของPRMF ==
Mystic Morpher
อุปกรณ์แปลงร่างร่างของพาวเวอร์เรนเจอร์ซึ่งในการแปลงร่างเรียกว่า Magical Sourch Mytic Force
Solaris Morpher
อุปกรณ์แปลงร่างของ Solaris Knight ซึ่งในการแปลงร่างเรียกว่า Magical Sourch Mytic Force
Magi Staffs
:Magi Staffs Sword Mode
:Magi Staffs Crossbow Mode
:Magi Staffs Axe Mode
:Magi Staffs Wand Mode
Mystic Force Fighters
Laser Lamp
ตะเกียงวิเศษ เป็นที่อยู่อาศัยของ ยักษ์ Jenji
Mystic Lion Staff
Fierce Dragon Morpher
อุปกรณ์ที่ใช้ในการแปลงร่างมาเป็นชุดเกราะ
Red Dragon Fire Ranger
ชุดเกราะที่ Red Mystic Ranger ได้รวมร่างกับมังกรไฟ เป็นรูปแบบชุดเกราะซามูไรของญี่ปุ่น
Xenotome
Mystic Racer
Mystic Speeder
== Megazord ==
Titan Megazord
:Mystic Phoenix
:Mystic Garuda
:Mystic Mermaid
:Mystic Sprite
:Mystic Minotaur
:Titan Megazord Dragon Mode
Centaurus Phoenix Megazord
Solar Streak Megazord
:Solar Streak
Phoenix Unizord
:Brightstar
Manticore Megazord
:Mystic Firebird
:Mystic Lion
== ศัตรูของPRMF ==
Morticon
Imperious
Koragg
Necrolai
Styxoid
Hidiacs
=== เหล่าTen Terrors ===
Sculpin
Black Lance
Itassis
Megahorn
Magma
Oculous
Serpentina
Hekatoid
Gekkor
Matoombo
== รายชื่อตอน ==
== เกร็ดความรู้ ==
มนต์คาถาแปลงร่างขั้นต้นของPRMF มีความแตกต่างจากมาจิเรนเจอร์ โดยคาถาแปลงร่างขั้นต้นของมาจิเรนเจอร์คือ "เวทมนตร์แปลงร่าง 1.0.6. (มาจ.มาจิ.มาจิโร่)" เปลี่ยนเป็น "Magical Source, Mystic Force! 1.2.3. (Galwit.Mysto.Ranger) แต่การเปลี่ยนร่างเลเจนด์ฟอร์ม กลับใช้แบบเดียวมาจิเรนเจอร์ "เวทมนตร์แปลงร่างขั้นสูง 1.0.0.6. (มาจ.มาจิ.มาจิ.มาจิโร่)"
สโนเจล (หรือ Snow Prince) ใน PRMF ได้รับการเปลี่ยนแปลงบทมากที่สุด โดยการเปลี่ยนแปลงดังกล่าวเป็นการเปลี่ยนแปลงเพศของตัวละคร จากแต่เดิมเป็นเพศหญิง กลายเป็นเพศชาย ซึ่งส่วนมาก พาวเวอร์เรนเจอร์ โดยมากมักจะเป็นการเปลี่ยนแปลงเพศของตัวละครจากชายเป็นหญิงเสียมากกว่า
มิสติกฟอร์ซ
หนังสือเดินทาง

หนังสือเดินทาง (passport) เป็นเอกสารการเดินทางอย่างเป็นทางการที่ออกโดยรัฐบาลซึ่งมีตัวตนของบุคคล  บุคคลที่มีหนังสือเดินทางสามารถเดินทางไปและกลับจากต่างประเทศได้ง่ายขึ้นและเข้าถึงความช่วยเหลือด้านกงสุล หนังสือเดินทางรับรองตัวตนส่วนบุคคลและสัญชาติของผู้ถือ โดยปกติหนังสือเดินทางจะมีชื่อเต็ม รูปถ่าย สถานที่และวันเดือนปีเกิด ลายเซ็น และวันหมดอายุของหนังสือเดินทาง แม้ว่าโดยทั่วไปแล้วหนังสือเดินทางจะออกโดยรัฐบาลแห่งชาติ รัฐบาลย่อยบางแห่งก็ได้รับอนุญาตให้ออกหนังสือเดินทางให้กับพลเมืองที่อาศัยอยู่ในเขตแดนของตนเช่นกัน
หลายประเทศออก (หรือวางแผนที่จะออก) หนังสือเดินทางไบโอเมตริกซ์ ที่มีไมโครชิปฝังอยู่ ทำให้เครื่องอ่านได้ และปลอมแปลงได้ยาก หนังสือเดินทางที่เครื่องอ่านไม่ได้แบบไบโอเมตริกที่ออกก่อนหน้านี้มักจะใช้ได้จนถึงวันหมดอายุที่เกี่ยวข้อง

โดยปกติแล้ว ผู้ถือหนังสือเดินทางจะมีสิทธิ์เข้าประเทศที่ออกหนังสือเดินทาง แม้ว่าบางคนที่มีสิทธิ์ในหนังสือเดินทางอาจไม่ใช่พลเมืองโดยสมบูรณ์ที่มี สิทธิ์ในการพำนัก (เช่น สัญชาติอเมริกัน หรือ สัญชาติอังกฤษ) หนังสือเดินทางไม่ได้สร้างสิทธิ์ใด ๆ ในประเทศที่เดินทางเยือนหรือผูกมัดประเทศที่ออกหนังสือเดินทางแต่อย่างใด เช่น การให้ความช่วยเหลือด้านกงสุล หนังสือเดินทางบางเล่มยืนยันว่าผู้ถือมีสถานะเป็นนักการทูต หรือเจ้าหน้าที่อื่น ๆ ซึ่งได้รับสิทธิและสิทธิพิเศษต่าง ๆ เช่น การคุ้มกันจากการจับกุม หรือ ถูกดำเนินคดี
==อ้างอิง==
== ดูเพิ่ม ==
หนังสือเดินทางไทย
หนังสือเดินทางญี่ปุ่น
เอกสารราชการ
หนังสือเดินทาง
เอกสารเดินทางระหว่างประเทศ
พนักงานอัยการ

พนักงานอัยการ (อังกฤษ: prosecutor) คือผู้มีอำนาจหน้าที่ดำเนินคดีแทนรัฐบาลในศาล รวมถึงการรับว่าต่างหรือแก้ต่างแทนรัฐ
== อัยการในประเทศไทย ==
อัยการในประเทศไทย เป็นตำแหน่งที่มีมาตั้งแต่สมัยกรุงศรีอยุธยาเดิมเรียกว่า "ยกกระบัตร" หรือ "ยกระบัตร" มีหน้าที่สอดส่องดูแลความผิดและชอบของเจ้าเมืองและกรมการเมือง และสอดส่องอรรถคดีความทั่วไปในหัวเมือง  ต่อมาในปี พ.ศ. 2436 พระบาทสมเด็จพระจุลจอมเกล้าเจ้าอยู่หัว   ทรงพระกรุณาโปรดเกล้าฯ ให้ตั้งกรมอัยการขึ้น พระบาทสมเด็จพระมงกุฎเกล้าเจ้าอยู่หัวมีพระบรมราชโองการ ประกาศรวมพนักงานอัยการ ลงวันที่ 11 มีนาคม พ.ศ. 2458 และทรงพระราชดำริให้เปลี่ยนชื่อเรียกคำว่า "ยกระบัตร" เป็นคำว่า "อัยการ" ทั้งหมด ตั้งแต่วันที่ 1 เมษายน พ.ศ. 2459   ตั้งแต่ พ.ศ. 2465 มีพระบรมราชโองการให้กรมอัยการ    ย้ายสังกัดจากกระทรวงยุติธรรม ไปสังกัดกระทรวงมหาดไทยจนกระทั่ง พ.ศ. 2534คณะรักษาความสงบเรียบร้อยแห่งชาติ (รสช.) ได้มีประกาศ รสช. ฉบับที่ 47 และฉบับที่ 49 แยกกรมอัยการออกจากกระทรวงมหาดไทย ไปเป็นหน่วยงานราชการอิสระ อยู่ภายใต้การกำกับดูแลของนายกรัฐมนตรี เปลี่ยนชื่อจาก “กรมอัยการ” เป็น “สำนักงานอัยการสูงสุด” และเปลี่ยนชื่อตำแหน่ง “อธิบดีกรมอัยการ” เป็น “อัยการสูงสุด”
ต่อมาเมื่อวันที่ 24 สิงหาคม 2550 ตาม รัฐธรรมนูญแห่งราชอาณาจักรไทย พ.ศ. 2550 มาตรา 255 ได้บัญญัติให้  องค์กรอัยการ  เป็นองค์กรอื่นตามรัฐธรรมนูญ  กำหนดให้พนักงานอัยการ มีอำนาจหน้าที่ตามที่บัญญัติในรัฐธรรมนูญ และตามกฎหมายว่าด้วยอำนาจหน้าที่ของพนักงานอัยการและกฎหมายอื่น โดยให้มีอิสระในการพิจารณาสั่งคดีและปฏิบัติหน้าที่ให้เป็นไปโดยเที่ยงธรรม  การแต่งตั้งและการให้อัยการสูงสุดพ้นจากตำแหน่งต้องเป็นไปตามมติของคณะกรรมการอัยการ  และได้รับความเห็นชอบจากวุฒิสภา   ผลตามรัฐธรรมนูญแห่งราชอาณาจักรไทย พ.ศ. 2550 ดังกล่าว เป็นการยกฐานะสำนักงานอัยการสูงสุดให้เป็นองค์การอื่นตามรัฐธรรมนูญที่มีความเป็นอิสระ     ไม่อยู่ในบังคับบัญชาและกำกับดูแลของนายกรัฐมนตรี  และรัฐมนตรีว่าการกระทรวงยุติธรรม  โดยต้องรับผิดชอบต่อรัฐสภา ทั้งเป็นการยกฐานะตำแหน่ง  อัยการสูงสุด  ให้เทียบเท่ากับตำแหน่ง  นายกรัฐมนตรี  ประธานรัฐสภา และประธานศาลฎีกา  เป็นครั้งแรก
== ดูเพิ่ม ==
อัยการสูงสุด (attorney general)
== อ้างอิง ==
อัยการ
แสลงใจ

แสลงใจ หรือ ตูมกาแดง  เป็นไม้ยืนต้นในป่าเบญจพรรณ เป็นที่มาของชื่ออุทยานแห่งชาติทุ่งแสลงหลวง
== ลักษณะทั่วไป ==
ลักษณะเป็นไม้ต้น สูง 5–25 ม. กิ่งก้านกลม เกลี้ยง สีเทาแกมเหลือง บางครั้งมีหนาม ใบดก หนาทึบ ใบสีเขียวเข้มเป็นมัน เป็นใบเดี่ยวเรียงตรงข้าม แผ่นใบรูปรี รูปไข่กว้าง ถึงรูปโล่ กว้าง 3–9 ซม. ยาว 4–10.5 ซม. ปลายใบมน ถึงเรียวแหลมและมักเป็นติ่งหนาม โคนใบมนกลม ขอบใบเรียบ ผิวใบเกลี้ยง มีเส้นใบหลัก 3–5 เส้นออกจากโคนใบ ดอก เล็ก สีเขียวอ่อน ถึงขาวนวล ยาว 0.8–1.3 ซม. ออกรวมกันเป็นช่อกระจุกแยกแขนง ที่ปลายยอด ผลกลมโต เหมือนลูกมะตูม ขนาดเส้นผ่านศูนย์กลาง 2.5–4 ซม. เมื่อสุกเป็นสีส้ม ถึงแดง เปลือกหนา ผิวมีขนสาก ถึงเกลี้ยง มี 1–4 เมล็ด เมล็ดรูปโล่ ขนาดเส้นผ่านศูนย์กลางประมาณ 2 ซม. มีขนคล้ายเส้นไหมคลุม
แสลงใจพบในบริเวณที่ลุ่มต่ำ ในป่าเบญจพรรณหรือป่าเต็งรัง ทางภาคเหนือและภาคตะวันออก ในต่างประเทศพบที่อินเดีย ศรีลังกา ลาว กัมพูชา เวียดนามและมาเลเซีย
== พิษ ==
เมล็ดมีสารสตริกนิน ใช้ในปริมาณต่ำเป็นยาบำรุงธาตุ กระตุ้นระบบการหายใจและการไหลเวียนของโลหิต ในตำรับสมุนไพรไทยเรียกว่า โกฐกะกลิ้ง ถ้าใช้มากจะเป็นพิษอย่างรุนแรงถึงตายได้ โดยจะทำให้เกิดอาการชักกระตุก เนื่องจากระบบประสาทส่วนกลางถูกทำลาย
== อ้างอิง ==
แสลงใจ โดย กรมป่าไม้ 
อันตรายจาก Strychnine 
== แหล่งข้อมูลอื่น ==
สัมผัสอารมณ์ ฝนแรก หญ้าแตกใบ ใน“อช.ทุ่งแสลงหลวง” 
ไม้ยืนต้น
ไม้ป่าเบญจพรรณ
พืชมีพิษ
สกุลแสลงใจ
ปลาฉลามครุย

ปลาฉลามครุย (Frilled shark; ラブカ) เป็นปลาฉลามชนิดหนึ่ง ที่มีรูปร่างประหลาดมากคล้ายปลาไหล อาศัยอยู่ในน้ำลึก 1,968 – 3,280 ฟุต
มีชื่อวิทยาศาสตร์ว่า Chlamydoselachus anguineus ในอยู่ในวงศ์ Chlamydoselachidae  เดิมเคยเชื่อว่าสูญพันธุ์ไปแล้ว แต่มีรายงานพบในหลายพื้นที่ รวมถึงในเขตน่านน้ำของญี่ปุ่น  ทำให้ปลาฉลามครุยกลายเป็น "ซากดึกดำบรรพ์มีชีวิต" อีกชนิดหนึ่งของโลก  เพราะเชื่อว่ามันไม่ได้เปลี่ยนแปลงรูปร่างลักษณะเลยมาตั้งแต่ยุคครีเทเชียส จนกระทั่งถึงปัจจุบัน


ในเดือนมกราคม ค.ศ. 2007 ปลาฉลามชนิดนี้ได้สร้างความฮือฮากลายเป็นข่าวโด่งดังไปทั้งโลก เมื่อชาวประมงชาวญี่ปุ่นสามารถจับตัวอย่างที่ยังมีชีวิตได้ตัวหนึ่งในเขตน้ำตื้นใกล้ชายฝั่งใกล้สวนน้ำอะวาชิมา ในนครชิซูโอกะทางภาคตะวันตกเฉียงใต้ของกรุงโตเกียว ซึ่งเชื่อว่าปลาตัวนี้ลอยขึ้นมาเพราะร่างกายอ่อนแอเนื่องจากความร้อนที่ขึ้นสูงของอุณหภูมิของน้ำ ซึ่งมีชีวิตอยู่ได้ไม่นานก็ตายไป
เชื่อว่าปลาฉลามชนิดนี้ กระจายพันธุ์อยู่ในเขตน้ำลึกใกล้นอร์เวย์, แอฟริกาใต้, นิวซีแลนด์, ชิลี และญี่ปุ่น มีรูปร่างเรียวยาวคลายปลาไหลหรืองูทะเล เป็นไปได้ว่าตำนานงูทะเลขนาดใหญ่ที่เป็นเรื่องเล่าขานของนักเดินเรือในสมัยอดีตอาจมีที่มาจากปลาฉลามชนิดนี้  มีผิวสีน้ำตาลหรือเทาเข้ม มีซี่กรองเหงือก 6 คู่ สีแดงสด และฟูกางออกเหมือนซาลาแมนเดอร์บางชนิด ทำให้ดูแลเหมือนครุย ซึ่งมีไว้สำหรับดูดซับออกซิเจนโดยเฉพาะ เนื่องจากในทะเลลึกมีปริมาณออกซิเจนน้อยกว่าด้านบนถึงกว่าครึ่ง ปากกว้างเลยตำแหน่งของตา ภายในปากมีฟันที่แตกเป็นดอกแหลม ๆ 3 แฉก ทำให้สันนิษฐานว่าเป็นปลาที่ล่าปลาเล็กเป็นอาหารที่เก่งฉกาจชนิดหนึ่ง  ความยาวเมื่อโตเต็มที่ประมาณ 6.5 ฟุต
==ดูเพิ่ม==
ปลาทะเลลึก
== อ้างอิง ==
== แหล่งข้อมูลอื่น ==
วิดีโอคลิป]ของปลาฉลามครุ
จาก Fishbase.org
ฉลามโบราณ
อันดับปลาฉลามครุย
ซากดึกดำบรรพ์มีชีวิต
ปลาทะเลลึก
กริชตูเรเดงโตร์

กริชตูเรเดงโตร์ (Cristo Redentor; Christ the Redeemer พระคริสต์ผู้ไถ่) เป็นอลังการประติมากรรมพระเยซูตั้งอยู่บนยอดเขากอร์โกวาดู ประเทศบราซิล สูงราว  38  เมตร โดยปอล ลันดอฟสกี ประติมากรชาวฝรั่งเศสเชื้อสายโปแลนด์เป็นผู้ออกแบบ และเอโตร์ ดา ซิลวา กอชตา วิศวกรชาวบราซิลดำเนินการสร้าง ใช้เวลาในการสร้าง 5 ปี โดยทำพิธีเปิดอย่างเป็นทางการในวันที่ 12 ตุลาคม พ.ศ. 2474
ประติมากรรมนี้ถือเป็นอนุสาวรีย์ที่มีชื่อเสียงมากที่สุดแห่งหนึ่งของโลก ทั้งยังเป็นหนึ่งในเจ็ดสิ่งมหัศจรรย์ของโลกยุคใหม่ และได้กลายมาเป็นสัญลักษณ์ของกรุงรีโอเดจาเนโร และเป็นที่ยึดเหนี่ยวทางจิตใจของชาวบราซิล มีนักท่องเที่ยวเดินทางมายังสถานที่แห่งนี้ราว 1,800,000 รายต่อปี
ประติมากรรมพระเยซูขนาดมหึมา
เจ็ดสิ่งมหัศจรรย์ของโลก
สิ่งก่อสร้างในรีโอเดจาเนโร
วงศ์ปลาคาราซิน

วงศ์ปลาคาราซิน (Characins, Tetras) หรือ วงศ์ปลาตะเพียนกินเนื้อ เป็นวงศ์ปลาน้ำจืดวงศ์หนึ่งที่เดิมอยู่จัดอยู่ในวงศ์เดียวกับวงศ์ปลาตะเพียน (Cyprinidae) แต่ว่าปลาในวงศ์นี้เป็นปลากินเนื้อเป็นอาหาร หลายสกุล หลายชนิด ใช้ชื่อวงศ์ว่า Characidae  
โดยถือเป็นวงศ์หลักของปลาในอันดับปลาคาราซิน (Characiformes) สามารถแบ่งออกเป็นวงศ์ย่อยได้อีกหลายวงศ์ มีหลายร้อยชนิด นิยมอยู่รวมเป็นฝูง โดยปลาที่มีขนาดเล็ก เช่น ปลานีออน (Paracheirodon innesi) มักจะมีชื่อสามัญในภาษาอังกฤษ เรียกรวม ๆ กันว่า "ปลาเตตร้า" เป็นต้น พบกระจายอยู่ทั่วไปทั้งทวีปอเมริกาเหนือ, อเมริกากลาง และทวีปอเมริกาใต้
เป็นวงศ์ปลาที่มีความสำคัญทางเศรษฐกิจคือ ใช้บริโภค ซึ่งปลาที่รู้จักกันในแง่นี้ก็คือ ปลาคู้แดง (Piaractus brachypomus) เป็นต้น และนิยมเลี้ยงเป็นปลาตู้สวยงาม
==การจำแนก==
วงศ์ย่อย Aphyocharacinae
Aphyocharax
Inpaichthys
Leptagoniates
Paragoniates
Phenagoniates
Protocheirodon 
Prionobrama
Rachoviscus
Xenagoniates
วงศ์ย่อย Aphyoditeinae
Aphyocharacidium
Aphyodite
Axelrodia
Leptobrycon
Microschemobrycon
Oxybrycon
Parecbasis
Tyttobrycon
วงศ์ย่อย Bryconinae
Brycon
Chilobrycon
Henochilus
วงศ์ย่อย Characinae
Acanthocharax
Acestrocephalus
Bryconexodon
Charax
Cynopotamus
Exodon
Galeocharax
Phenacogaster
Priocharax
Roeboexodon
Roeboides
วงศ์ย่อย Cheirodontinae
Acinocheirodon
Amazonspinther
Aphyocheirodon
Cheirodon
Cheirodontops
Compsura
Ctenocheirodon 
Heterocheirodon
Kolpotocheirodon
Macropsobrycon
Monotocheirodon
Nanocheirodon
Odontostilbe
Prodontocharax
Pseudocheirodon
Saccoderma
Serrapinnus
Spintherobolus
วงศ์ย่อย Serrasalminae
Acnodon
Catoprion
Colossoma
Metynnis
Mylesinus
Myleus
Mylossoma
Ossubtus
Piaractus
Pristobrycon
Pygocentrus
Pygopristis
Serrasalmus
Tometes
Utiaritichthys
วงศ์ย่อย Gymnocharacinae
Coptobrycon
Grundulus
Gymnocharacinus
Nematobrycon
วงศ์ย่อย Heterocharacinae
Gnathocharax
Heterocharax
Hoplocharax
Lonchogenys
วงศ์ย่อย Iguanodectinae
Iguanodectes
Piabucus
วงศ์ย่อย Rhoadsiinae
Carlana
Nematocharax
Parastremma
Rhoadsia
วงศ์ย่อย Salmininae
Salminus
วงศ์ย่อย Stethaprioninae
Brachychalcinus
Gymnocorymbus
Orthospinus
Poptella
Stethaprion
Stichonodon
วงศ์ย่อย Stevardiinae
Acrobrycon
Argopleura
Attonitus
Aulixidens
Boehlkea
Bryconacidnus
Bryconamericus
Caiapobrycon
Carlastyanax
Ceratobranchia
Chrysobrycon
Corynopoma
Creagrutus
Cyanogaster 
Diapoma
Eretmobrycon
Gephyrocharax
Glandulocauda
Hemibrycon
Hypobrycon
Hysteronotus
Iotabrycon
Knodus
Landonia
Lepidocharax
Lophiobrycon
Markiana
Microgenys
Mimagoniates
Othonocheirodus
Phallobrycon
Phenacobrycon
Piabarchus
Piabina
Planaltina
Pseudocorynopoma
Pterobrycon
Ptychocharax
Rhinobrycon
Rhinopetitia
Scopaeocharax
Trochilocharax
Tyttocharax
Xenurobrycon
วงศ์ย่อย Tetragonopterinae
Tetragonopterus
== อ้างอิง ==
== แหล่งข้อมูลอื่น ==
Family Characidae - Characins 
Family Characidae 
อันดับปลาคาราซิน
วงศ์ปลาคาราซิน
ปลาน้ำจืด
ปลาตู้
ปลาทวีปอเมริกาใต้
โขนธรรมศาสตร์

โขนธรรมศาสตร์ ก่อตั้งขึ้นโดย หม่อมราชวงศ์คึกฤทธิ์ ปราโมช เพื่อเป็นการอนุรักษ์โขนและฝึกให้นักศึกษาดูโขนเป็น โขนธรรมศาสตร์จัดแสดงครั้งแรกต่อหน้าพระที่นั่งพระบาทสมเด็จพระเจ้าอยู่หัวภูมิพลอดุลยเดช ในชื่อตอนที่ว่า "นาคบาศ"
== อ้างอิง ==
ผู้จัดการ, โขนธรรมศาสตร์ มรดกมีชีวิต , 20 เมษายน 2549
มหาวิทยาลัยธรรมศาสตร์
โขน
ภาษาไทใต้คง

ภาษาไทใต้คง (ไทใต้คง: ᥖᥭᥰ ᥖᥬᥲ ᥑᥨᥒᥰ; Dehong Dai language, Tai Dehong language) หรือ ภาษาไทเหนือ (Tai Nüa language; 傣那语 ไต๋หนาอยู่, 德宏傣语 เต๋อหงไต๋อยู่) เป็นภาษาที่ใช้พูดในเขตปกครองตนเองชนชาติไทและจิ่งพัว เต๋อหง มีเสียงพยัญชนะ 17 เสียง เป็นพยัญชนะต้นได้ 16 เป็นตัวสะกดได้ 8 เสียง เสียง /น/ เป็นตัวสะกดได้อย่างเดียว สระมี 10 เสียง โดยทั่วไปไม่มีความแตกต่างระหว่างสระเสียงยาวและสระเสียงสั้น ยกเว้นสระ /อะ/ และสระ /อา/ มีวรรณยุกต์ 6 เสียง
== อ้างอิง ==
ปราณี กุลละวณิชย์. ภาษาไทเหนือ. กรุงเทพฯ : คณะอักษรศาสตร์ จุฬาลงกรณ์มหาวิทยาลัย, 2544.
==แหล่งข้อมูลอื่น==
Tai Dehong 
Dehong Daiwen jianjie ji zifuji 德宏傣文简介及字符集  (Introduction to Dehong Dai with examples; in Chinese)
Daiyu, Daiwen 傣语、傣文 (in Chinese)
Yunnan sheng yuyan wenzi wang 云南省语言文字网 (Yunnan province language and writing web; in Chinese)
ไทใต้คง
ไทใต้คง
โอเอะคาคิ

โอเอะคาคิ  เป็นกระดานข่าวอิเล็กทรอนิกส์ชนิดหนึ่ง ที่มีเครื่องมือสำหรับใช้ในการวาดภาพเพิ่มเติมขึ้นมา ลักษณะคล้ายกับโปรแกรมวาดและตกแต่งภาพอย่างโฟโตชอป หรือเพนเตอร์ มีต้นกำเนิดจากประเทศญี่ปุ่น โดยมีชื่อเรียกหลายแบบด้วยกัน เช่น โอเอะคาคิเคจิบัง (お絵かき掲示板) โอเอะคาคิบีบีเอส (お絵かきBBS) หรือ เพนท์บีบีเอส (Paint BBS) โดยมักถูกเรียกอย่างย่อๆ ว่า เอะบัง (มาจาก โอเอะคาคิเคจิบัง) โอเอะบิ (มาจาก โอเอะคาคิบีบีเอส) หรือ PBBS (มาจาก Paint BBS)
== ความสามารถ ==
== โอเอะคาคิรูปแบบต่างๆ ==
OekakiBBS
PaintBBS
ชีเพนเตอร์ (しぃペインター)
PictureBBS
BBSPainter
== อ้างอิง ==
== แหล่งข้อมูลอื่น ==
oekakibbs.com  
oekakies.com 
shichan.jp 
piclab.jpn.ch  
อโอเอะคาคิ
วงปี่พาทย์

วงปี่พาทย์ เป็นวงที่ประกอบไปด้วยเครื่องดนตรีประเภทตี เป่า และเครื่องประกอบจังหวะ ใช้บรรเลงในงานพระราชพิธีและพิธีต่าง ๆ แบ่งได้ 3 ขนาด คือ123
วงปี่พาทย์เครื่องห้า แบ่งออกเป็น 2 ชนิดได้แก่
# ปีพาทย์เครื่องห้าอย่างหนัก จะใช้สำหรับการบรรเลงในการแสดงมหรสพหรืองานในพิธีต่าง ๆ ซึ่งจะประกอบไปด้วยเครื่องดนตรีต่าง ๆ ดังนี้คือ ฆ้องวงใหญ่ ปี่ใน กลองทัด ตะโพน และฉิ่ง
# ปีพาทย์เครื่องห้าอย่างเบา ประกอบไปด้วยเครื่องดนตรีต่าง ๆ ดังนี้ คือ กลองชาตรี ฆ้องคู่ ฉิ่ง ปี่ และทับหรือโทน
วงปี่พาทย์เครื่องคู่ เหมือนวงปี่พาทย์เครื่องห้า เพียงแต่เพิ่มระนาดทุ้มและฆ้องวงเล็กเข้าไป
วงปี่พาทย์เครื่องใหญ่  เหมือนวงปี่พาทย์เครื่องคู่ เพียงแต่เพิ่มระนาดเอกเหล็กและระนาดทุ้มเหล็กเข้าไป
นอกจากนี้วงปี่พาทย์ยังมีอีก 3 ประเภทใหญ่ ๆ คือ
วงปี่พาทย์นางหงส์
วงปี่พาทย์มอญ
วงปี่พาทย์ดึกดำบรรพ์
และยังมีวงปี่พาทย์พื้นเมืองทางภาคเหนือที่มีเอกลักษณ์เฉพาะถิ่นอีกด้วย เรียกว่า วงปี่พาทย์ล้านนา
== แหล่งข้อมูลอื่น ==
=== หนังสือและบทความ ===
จิตตพิมญ์ แย้มพราย. (2559). ดุริยศิลป์บนแผ่นดินศรีอยุธยา. ใน อโยธยาศรีรามเทพนครบวรทวารวดี: มรดกความทรงจำแห่งสยามประเทศ. เล่ม 2. บรรณาธิการโดย วินัย พงศ์ศรีเพียร. น. 271-296. กรุงเทพฯ: โครงการวิจัยอิสระประวัติศาสตร์ไทย.
=== เว็บไซต์ ===
ลักษณะท่าทีในการเล่นดนตรีไทย 
ชนิดและประเภทของวงปี่พาทย์ 
 
วงดนตรีไทย
ติ่มซำ

ติ่มซำ (Dimsum; 點心 สำเนียงกวางตุ้งแปลว่า ตามใจ, ตามสั่ง) เป็นอาหารว่างหรืออาหารเรียกน้ำย่อยของจีน นิยมรับประทานกับน้ำชา (หยำฉ่า 飲茶 ว่า ดื่มน้ำชา เสิร์ฟพร้อมติ่มซำ) ที่เป็นที่รู้จักกันทั่วโลก เป็นคำเรียกรวมอาหารหลายอย่าง มักเป็นอาหารจำพวกปรุงด้วยการนึ่ง เช่น ขนมจีบ, ซาลาเปา, ฮะเก๋า, เกี๊ยวซ่า เป็นต้น บรรจุในภาชนะขนาดเล็ก เช่น เข่งไม้ไผ่ หรือจานใบเล็ก ในร้านอาหารจีนบางร้านนึ่งติ่มซำไว้บนเตารอลูกค้าสั่ง บางร้านใส่รถเข็นหรือใส่ตะกร้าคล้องคอ ให้พนักงานนำไปเสนอลูกค้าในร้าน ขณะที่กำลังรออาหารอื่น  นอกจากนั้นอาหารทอดบางอย่างก็อาจรวมอยู่ในเมนูติ่มชำด้วย
ในประเทศไทย จังหวัดที่ขึ้นชื่อทางด้านติ่มซำ คือ จังหวัดตรังและจังหวัดภูเก็ต ตามร้านกาแฟยามเช้า จะขายกาแฟหรือชาพร้อมกับติ่มซำหลากหลายชนิด หรือรับประทานคู่กับหมูย่างเมืองตรัง.  ในภาคใต้ของประเทศไทยจะเรียกติ่มซำว่า "แต่เตี้ยม"
โดยมากแล้ว ติ่มซำจำพวกขนมจีบหรือฮะเก๋า จะรับประทานโดยจิ้มกับซอสเปรี้ยว แต่ที่จังหวัดตรัง จะเป็นซอสลักษณะสีแดงขุ่น มีรสชาติหวาน ทำมาจากมันเทศ ถั่วลิสงต้มสุก ปรุงรสด้วยน้ำตาล น้ำส้ม และเกลือ เรียกว่า "ค้อมเจือง" หรือ "น้ำส้มเจือง" ซึ่งเพี้ยนมาจากคำว่า "กำเจือง" สันนิษฐานว่าที่มาจากซอสมะเขือเทศของฝรั่ง 
== เมนูติ่มซำ ==
=== จานหลัก ===
จำพวกแผ่นแป้งห่อ (餃, 餃子)
* ฮะเก๋า (蝦餃)
* ฝั่นโก๋ (粉果)
* เกี๊ยว (水餃 ต้ม, 蒸餃 นึ่ง, 鍋貼 ทอด, 煎餃 เจี๋ยน)
* ขนมจีบ (燒賣)
* ซุปเกี๊ยว (灌湯餃)
* ขนมกุยช่าย (韭菜餃子)
จำพวกแผ่นแป้งม้วน (捲)
* เปาะเปี๊ยะทอด (春捲)
* ก๋วยเตี๋ยวหลอด (腸粉)
* ฟองเต้าหู้ม้วน (腐皮捲 ทอด, 鮮竹捲 นึ่ง)
จำพวกก้อนแป้งกลม (包, 包子)
* ซาลาเปา (叉燒包)
* เสี่ยวหลงเปา (小籠包)
* หมั่นโถว (饅頭)
จำพวกก้อนแป้งตัด (糕)
* กุยช่ายเจี๋ยน (韭菜煎)
* ขนมผักกาด (蘿蔔糕)
จำพวกอื่น ๆ
* ฟงจ๋าว (鳳爪)
* ซี่โครงหมู (叉燒 แดง, 排骨 ดำ)
* หน่อไหมไก๊ (糯米雞)
* โจ๊ก (粥)
==อ้างอิง==
== ดูเพิ่ม ==
โชคดีติ่มซำ
อาหารฮ่องกง
อาหารไต้หวัน
อาหารสิงคโปร์
 
อาหารประจำชาติ
บาเซนจี

บาเซนจี (Basenji) สายพันธุ์สุนัขล่าเหยื่อ (Hound) ชนิดหนึ่ง มีถิ่นกำเนิดดั้งเดิมที่ทวีปแอฟริกา บริเวณประเทศคองโก โดยคำว่า "บาเซนจี" เป็นภาษาสวาฮีลีแปลว่า "สิ่งที่อยู่ในพุ่มไม้"
บาเซนจีเป็นสุนัขที่ผู้คนในแถบทวีปแอฟริกานิยมเลี้ยงมานานแล้ว เพราะหลักฐานทางโบราณคดีพบว่า รูปสลักในปิรามิดมีรูปของสุนัขที่ลักษณะคล้ายบาเซนจีอยู่ และแม้เทพองค์หนึ่งที่เป็นที่นับถือของชาวอียิปต์โบราณ คือ อะนูบิส (Anubis) ก็มีหัวเป็นสุนัขคล้ายบาเซนจี 
ชาวพื้นเมืองในแอฟริกานิยมใช้บาเซนจีในการล่าสัตว์ ซึ่งบาเซนจีสามารถใช้ล่าเป็นอย่างดีทั้งสัตว์ขนาดเล็ก อย่าง นก หนู กระต่าย หรือแม้แต่กระทั่งสัตว์ขนาดใหญ่อย่างกอริลลา
ลักษณะของบาเซนจี เป็นสุนัขขนสั้น รูปร่างปราดเปรียว สง่างาม หลังตรง รูปร่างถือว่าไม่ใหญ่เมื่อเทียบกับสุนัขล่าเนื้อชนิดอื่น ๆ หางม้วนเป็นวงกลม หน้าแหลม หูแหลมชี้ตั้ง มีความสูงประมาณ 40–43 เซนติเมตร น้ำหนัก 9.5–11 กิโลกรัม และมีลักษณะพิเศษคือ ไม่มีกลิ่นตัว และไม่เห่า จัดว่าเป็นสุนัขชนิดเดียวในโลกที่ไม่เห่า เมื่อเวลาจะส่งเสียงขู่จะเพียงแค่คำรามสั้น ๆ ในลำคอ สีลำตัวโดยมากจะเป็นสีน้ำตาล–ขาว หรือ สีน้ำตาลแดง–ขาว อายุโดยเฉลี่ย 16 ปี
อุปนิสัยของบาเซนจี เป็นสุนัขฉลาด แม้จะไม่เห่า แต่ก็สามารถใช้เฝ้าบ้านได้เป็นอย่างดี มีสัญชาตญาณความเป็นนักล่าสูงอันเป็นลักษณะนิสัยประจำสายพันธุ์ และรักอิสระไม่ชอบให้ใครมาบังคับขู่เข็ญ เข้ากับเด็ก ๆ ได้ดี แต่มักไม่สนใจสิ่งรอบข้าง
บาเซนจีถูกนำเข้ามาในอังกฤษครั้งแรกเมื่อปี ค.ศ. 1937 เพื่อพัฒนาสายพันธุ์ แต่ทว่าไม่ประสบความสำเร็จในช่วงแรก เนื่องไม่มีภูมิคุ้มกันโรคหัดสุนัข จึงพากันล้มตายเป็นจำนวนมาก ทว่ารุ่นต่อมาก็ถูกผสมพันธุ์ได้สำเร็จ และเริ่มเป็นที่รู้จักแพร่หลายจนถึงปัจจุบันนี้ 
สำหรับในประเทศไทย บาเซนจียังเป็นสุนัขที่ได้รับความนิยมน้อย เนื่องจากเป็นสุนัขที่มีราคาแพง โดยมากมักจะนำเข้ามาจากต่างประเทศ อีกทั้งยังมีรูปร่าง ลักษณะ คล้ายคลึงกับสุนัขทั่วไปของไทย จึงทำให้ไม่ได้รับความนิยมนัก สำหรับสุนัขบาเซนจีที่มีชื่อเสียงในประเทศไทย ได้แก่ คุณทองแท้ สุนัขทรงเลี้ยงในพระบาทสมเด็จพระเจ้าอยู่หัวภูมิพลอดุลยเดช คู่ของคุณทองแดง ซึ่งคุณทองแดงนี้ก็สันนิษฐานว่ามีเชื้อสายของบาเซนจีผสมอยู่ด้วยเช่นเดียวกัน 
== ดูเพิ่ม ==
คุณทองแท้
คุณทองแดง
==อ้างอิง==
== แหล่งข้อมูลอื่น ==
พันธุ์สุนัข
พันธุ์สุนัขโลก
พันธุ์สุนัขหายาก
สุนัขล่าเนื้อ
พลาสโมเดียม

พลาสโมเดียม (Plasmodium) เป็นสกุลของเชื้อปรสิตโปรโตซัวชนิดหนึ่งซึ่งทำให้เกิดโรคมาลาเรีย ในวงชีวิตของเชื้อชนิดนี้ต้องการโฮสต์สองตัวได้แก่พาหะที่เป็นยุงและโฮสต์ที่เป็นสัตว์มีกระดูกสันหลัง มีเชื้อพลาสโมเดียมไม่ต่ำกว่าสิบชนิดที่สามารถทำให้เกิดการติดเชื้อในมนุษย์ได้ ส่วนชนิดอื่นๆ ก็ทำให้เกิดการติดเชื้อในสัตว์ชนิดอื่นเช่นนก สัตว์เลื้อยคลาน หรือสัตว์ฟันแทะ เป็นต้น
ปรสิตวิทยา
ปรสิต
Plasmodium
การนวดกระตุ้นการทำงานของหัวใจ

การนวดกระตุ้นการทำงานของหัวใจ (Enhanced external counterpulsation: EECP) เป็นการใช้เครื่องมือที่ทำงานประสานกับคลื่นไฟฟ้าหัวใจ โดยการปั๊มลมเข้าสายรัดพันรอบขา น่อง สะโพกทั้ง 2 ข้าง ให้ประสานกับจังหวะการบีบและคลายตัวของหัวใจเพื่อช่วยให้เลือดผ่านหลอดเลือดไปเลี้ยงหัวใจได้มากขึ้น โดยกระตุ้นให้มีหลอดเลือดเลี้ยงหัวใจใหม่หรือมีการแตกแขนงของหลอดเลือดเล็กๆ เพิ่มขึ้น เป็นทางเบี่ยงให้เลือดไปเลี้ยงหัวใจในตำแหน่งที่มีหลอดเลือดตีบเพื่อเพิ่มปริมาณออกซิเจนเข้าสู่หัวใจ และช่วยให้หัวใจทำงานเบา เป็นการลดภาวะขาดเลือด ทำให้การทำงานของหลอดเลือดหัวใจ ระบบฮอร์โมนที่เกี่ยวข้อง รวมทั้งหัวใจทำงานมีประสิทธิภาพมากขึ้น
ใครบ้างที่สามารถรับการรักษาด้วยเครื่อง EECP
ผู้ที่มีอาการเจ็บหน้าอกจากกล้ามเนื้อหัวใจขาดเลือดที่รักษาด้วยยา, การขยายหลอดเลือดด้วยบอลลูน/ขดลวด หรือการผ่าตัดทำทางเบี่ยงเส้นเลือดหัวใจแล้วยังมีอาการอยู่
ทำกิจกกรมได้จำกัดเนื่องจากอาการแน่นหน้าอก
มีอาการของหลอดเลือดหัวใจตีบโดยที่ไม่สามารถรักษาด้วยการผ่าตัดหรือขยายหลอดเลือดด้วยบอลลูน/ขดลวด เนื่องจากสภาพร่างกายที่ไม่อำนวยต่อการรักษาดังกล่าว เช่น มีโรคอื่นๆ ร่วมด้วย อาทิ เบาหวาน โรคปอด ไตวาย น้ำท่วมปอดหรือสภาพหลอดเลือดที่ไม่เหมาะสมที่จะรักษาด้วยวิธีดังกล่าว
ผู้มีภาวะหัวใจล้มเหลวจากหลอดเลือดหัวใจตีบ หรือกล้ามเนื้อหัวใจผิดปกติ
เกณฑ์การรักษาเบื้องต้นของการรักษาด้วยเครื่อง EECP 
ข้อห้ามของการรักษาด้วยเครื่อง EECP
ตั้งครรภ์
มีภาวะผิดปกติของเส้นเลือด
มีภาวะหัวใจผิดปกติ
ผู้ที่มีความดันโลหิตสูง ต้องควบคุมระดับความดันให้ปกติก่อนการรักษา
การปฏิบัติตัวก่อนการรักษา
งดดื่มน้ำและอาหาร อย่างน้อย 1 ชั่วโมง 30 นาที ก่อนการมาโรงพยาบาล
หากรับประทานยาขับปัสสาวะ อาจต้องปรับเวลาการรับประทานยา
ก่อนการรักษาหากมีอาการผิดปกติ เช่น เจ็บหน้าอก เหนื่อยนอนราบไม่ได้ ใจสั่น ต้องแจ้งแพทย์หรือเจ้าหน้าที่ทุกครั้ง
การปฏิบัติตัวหลังทำการรักษา
ไม่ควรหยุดทำการรักษาต่อเนื่องเกิน 5 วัน จนกว่าจะครบจำนวนครั้ง ตามโปรแกรมที่แพทย์สั่ง เพื่อให้การรักษามีประสิทธิผลสูงสุด
โรงอุปรากรซิดนีย์

โรงอุปรากรซิดนีย์ (Sydney Opera House) เป็นหนึ่งในสิ่งก่อสร้างสมัยใหม่ที่รู้จักกันดีทั่วโลก ออกแบบโดยเยิร์น อุตโซน (Jørn Utzon) สถาปนิกชาวเดนมาร์ก ตั้งอยู่บริเวณปากอ่าวซิดนีย์ นครซิดนีย์ รัฐนิวเซาท์เวลส์ ประเทศออสเตรเลีย และเมื่อวันที่ 27 มิถุนายน พ.ศ. 2550 องค์การการศึกษา วิทยาศาสตร์ และวัฒนธรรมแห่งสหประชาชาติ (ยูเนสโก) ได้ขึ้นทะเบียนโรงอุปรากรซิดนีย์เป็นแหล่งมรดกโลก
== ขนาด ==
โรงอุปรากรมีขนาดประมาณ 1.8 เฮกเตอร์ (4.5 เอเคอร์) ภายในประกอบไปด้วยห้องต่าง ๆ ดังนี้
โรงแสดงคอนเสิร์ต 2,679 ที่นั่ง ซึ่งมีไปป์ออร์แกนที่ใหญ่ที่สุดในโลก
โรงอุปรากร 1,547 ที่นั่ง
โรงละคร 544 ที่นั่ง
เพลเฮาส์  398 ที่นั่ง
โรงภาพยนตร์  364 ที่นั่ง และ
อื่น ๆ ประกอบด้วยสตูดิโอสำหรับซ้อม 5 ห้อง ภัตตาคาร 4 ร้าน บาร์ 6 แห่ง ฯลฯ
ตัวโรงละครมีความสูง 65 เมตร ด้านยาว 183 เมตร จุดที่กว้างที่สุดมีความยาว 120 เมตร และเสาเข็มฝังเข้าไปในดินมีความลึกถึง 25 เมตร
== แหล่งข้อมูลอื่น ==
แหล่งมรดกโลกในประเทศออสเตรเลีย
แหล่งมรดกโลกทางวัฒนธรรม
โรงละครในประเทศออสเตรเลีย
สิ่งก่อสร้างในซิดนีย์